
ОБЯВЛЕНИЕ
ПО РЕДА НА ЧЛ. 26, АЛ. 2 ОТ ЗАКОНА ЗА НОРМАТИВНИТЕ АКТОВЕ

ПРОЕКТ
НА ЕТИЧЕН КОДЕКС НА ОБЩИНСКИТЕ СЪВЕТНИЦИ
В ОБЩИНСКИ СЪВЕТ – ЛЕТНИЦА

Относно: Приемане на Етичен кодекс на общинските съветници в Общински съвет – Летница.

УВАЖАЕМИ ГОСПОЖИ И ГОСПОДА,

[bookmark: _Hlk241130392]На основание чл. 77 от Административнопроцесуалния кодекс, във връзка с чл. 26, ал. 3 от Закона за нормативните актове, Общински съвет – Летница уведомява всички заинтересовани лица, че открива производство по издаване на подзаконов нормативен акт – Етичен кодекс на общинските съветници в Общински съвет – Летница и публикува проекта за обществени консултации на официалната си интернет страница https://www.letnitsa.bg/bg. 
Етичния кодекс на общинските съветници в Общински съвет – Летница е изменен и допълнен във връзка с необходимостта от задълбочено обществено обсъждане на новите правила, свързани с приложението на Закона за прозрачност при представителство на интереси (ЗППИ) и разширения обхват на кодекса, поради което срокът за провеждане на обществени консултации по проекта се удължава с 30 дни, считано от 17. 09. 2026 г.
Предмет на проекта е определянето на етичните принципи, правилата за поведение, стандартните изисквания за прозрачност, предотвратяването на конфликт на интереси и корупция при осъществяване на правомощията на общинските съветници от Общински съвет – Летница.
Основната цел на Етичния кодекс е да повиши общественото доверие в местната власт, да гарантира честност, безпристрастност, прозрачност и висока отговорност в дейността на общинските съветници, както и да предотврати възможности за непочтено или неетично поведение при изпълнение на публичните им функции.
В дейността си общинските съветници се ръководят от принципите на законност, зачитане на правата и свободите на гражданите, лоялност, прозрачност, безпристрастност, отчетност и спазване на обществения интерес. Приемането на кодекса цели уреждане на ясни механизми за спазване на тези принципи, както и определяне на мерки при тяхното нарушаване.
На основание чл. 26, ал. 2 от Закона за нормативните актове, отразяващ задължението за публикуване на проекта за приемане на нормативен акт, с цел информираност на населението и прозрачност в действията на институциите, в 30-дневен срок – от 17. 09. 2026 г. до 17. 10. 2026 г. включително, ще се приемат предложения и становища относно така изготвения проект на Етичен кодекс на общинските съветници в Общински съвет – Летница, които могат да бъдат подавани в деловодството на Общински съвет - Летница (в сградата на Община Летница, стая 117) в писмен вид, по пощата, на адрес: гр. Летница, бул. ”България” №19 - Център за услуги и информация, както и на имейл адрес: obs@letnitsa.bg.

